Във връзка с изпълнението на проект „Подобряване на качеството на атмосферния въздух в Община Видин“, който се осъществява с финансовата подкрепа на Оперативна програма „Околна среда 2014-2020 г"., съфинансирана от Европейския съюз чрез Европейския фонд за регионално развитие и Кохезионния фонд на ЕС, Ви уведомяваме, че приключи проверката за административно съответствие на подадените заявления от третата покана за подмяна на отоплителните уреди. Списъкът е публикуван в секция „На фокус“, на официалната интернет страница на Община Видин.

Община Видин дава възможност на част от неодобрените кандидати да отстранят несъответствията или пропуските в документацията си.

От възможността могат да се възползват кандидати, които са отстранени при етапа на административна проверка по някоя от следните причини:

- Непълен комплект документи;

- Имотът не е вписан в Кадастъра;

- Не е представен документ за собственост.

Кандидатите могат да отстранят несъответствията или пропуските в документацията си до 20.07.2023г. включително.

Допълнителна информация може да се получи на място всеки работен ден от 08,30 часа до 16,30 часа в Център за административно обслужване на Община Видин, на адрес: гр. Видин, пл. „Бдинци“ №2